Rukodzi kana kuti ruvango (Hawk in English) ishiri inowanikwa musango muno muAfrica uye kuNorth America neAustralia. Rukodzi runodya nhiyo kumamisha kune huku dzinofamba panze dzisiri muchikwere kana kuti zumbu. Vamwe vanoti godzi kana riri rimwe, awanda voti makodzi. MaZulu vanoti ulukhozi (n. hawk) vachireva rukodzi. VaHerero vanoti oru-koze (n. falcon). VaLungu vanoti icikozi (eagle) kureva rukodzi.